Die 55ste Hansa Draught Oktoberfees is onlangs bekendgestel en sal op 25 en 26 Oktober by die SKW-sportgronde plaasvind. Vanjaar word 'n spesiale uitgawe van biervate ook verkoop waarop 'n plakker met 'n unieke kode sal wees. Die kode kan dan gebruik word om deel te neem aan 'n kompetisie deur 'n SMS te stuur. Vir die fees verwag die organiseerders ongeveer 5 000 mense oor die twee dae. Verskeie biersoorte insluitend 'n spesiale “Festbier” en tradisionele Duitse kos sal by die fees beskikbaar wees.